
Περί  δημοσιεύσεως  τ ον  κνροοθέντος  ύπό  τον  Λαόν 
διά  τον  δημοψηφίσματος  τής  29ης  Ιουλίου  1973 
Ψηφίσματος  «περί  των  τ  ροποπο  ιήσεοιν  τον  από 
15  Νοεμβρίου  1968  Συντάγματος». 

Ο  ΠΡΟΕΔΡΟΣ 

ΤΗΣ  ΕΛΛΗΝΙΚΗΣ  ΔΗΜΟΚΡΑΤΙΑΣ 

’Έχοντες  ύπ’  όψει  : 

1.  Τήν  άπό  1ης  Ιουνίου  1973  Συντακτικήν 
Πράξιν  «περί  έγκαθιδρύσεως  πολιτεύματος  Προε¬ 
δρικής  Κοινοβουλευτικής  Δημοκρατίας,  τροποποιή- 
σεως  του  Συντάγματος  καί  διενεργείας  δημοψηφί¬ 
σματος»,  κυρωθεΐσαν  διά  του  προταθέντος  προς  τον 
Λαόν  Ψηφίσματος,  διά  τής  ύπ’  άριθ.  67  άπό  15ης 
Ιουνίου  1973  Πράξεως  του  '  Υπουργικού  Συμβου¬ 
λίου  καί  κυρωθέντος  διά  τής  πλειονοψηφίας  αύτοΰ 
κατά  τό  δημοψήφισμα  τής  29ης  Ιουλίου  1973. 

2.  Τήν  παρ.  1  τού  άρθρου  27  τού  ώς  άνω  Ψηφί¬ 
σματος  «περί  των  τροποποιήσεων  τού  άπο  15ης 
Νοεμβρίου  1968  Συντάγματος». 

3.  Τήν  ύπ’  άριθ.  754  άπο  13ης  Αύγούστου  1973 
άπόφασιν  τής  Όλομελείας  τού  Δικαστηρίου  τού 
Άρείου  Πάγου,  έξελέγξαντος  καί  έκδικάσαντος  το 
άποτέλεσμα  τής  ψηφοφορίας  τού,  κατά  τήν  29ην 
Ιουλίου  1973,  διενεργηθέντος  δημοψηφίσματος 
καί  άποφανθέντος  δτι  διά  τού  δημοψηφίσματος 
τούτου  έπεκυρώθη  ύπό  τού  Ελληνικού  Λαού  το 
ύπό  τήν  κρίσιν  αύτοΰ  τεθέν  σχέδιον  Ψηφίσματος 
«περί  έγκαθιδρύσεως  Πολιτεύματος  Προεδρικής 
Κοινοβουλευτικής  Δημοκρατίας  καί  τροποποιή- 
σεως  τού  Συντάγματος»,  διά  ποσοστού  77,20  % 
επί  τού  συνόλου  των  ψηφοφορησάντων, 

Διατάσσομεν 

τήν  δημοσίευσιν  διά  τής  Έφημερίδος  τής  Κυβερ- 
νήσεως  τού  κατά  τά  έν  προοιμίω  κυρωθέντος  Τ  ηφί- 
σματος  «περί  των  τροποποιήσεων  τού  άπό  15ης 
Νοεμβρίου  1968  Συντάγματος»,  έ'χοντος  ώς  άκο- 
λούθως  : 


«ΨΗΦΙΣΜΑ 

Περί  των  τροποποιήσεων  τον  άπό  15ης  Νοεμ¬ 
βρίου  1968  Συντάγματος. 

I.  ΓΕΝΙΚΑΙ  ΔΙΑΤΑΞΕΙΣ 

’Άρθρον  1. 

Τό  πολίτευμα  τής  Ελλάδος  είναι  προεδρική 
κοινοβουλευτική  δημοκρατία. 

’Άρθρον  2. 

1.  'Η  νομοθετική  εξουσία  άσκεΐται  ύπό  τού  Προ¬ 
έδρου  τής  Δημοκρατίας  καί  τής  Βουλής. 

2.  'Η  έκτελεστική  εξουσία  άσκεΐται  ύπό  τού 
Προέδρου  τής  Δημοκρατίας  καί  τής  Κυβερνήσεως. 

3.  'Η  δικαστική  εξουσία  άσκεΐται  ύπό  των  Δι¬ 
καστηρίων,  αί  δε  δικαστικαί  άποφάσεις  έκτελοΰνται 
έν  όνόματι  τού  Προέδρου  τής  Δημοκρατίας. 

Άρθρον  3. 

Έμβλημα  τής  Ελληνικής  Δημοκρατίας  είναι 
ό  άναγεννώμενος  έκ  τής  τέφρας  του  φοΐνιξ. 

II.  Ο  ΠΡΟΕΔΡΟΣ  ΤΗΣ  ΔΗΜΟΚΡΑΤΙΑΣ 

’Άρθρον  4. 

1.  Ό  Πρόεδρος  τής  Δημοκρατίας  είναι  ο  άνώτα- 
τος  άρχων  τού  κράτους,  σύμβολον  τής  ένότητος  τού 
έθνους. 

2.  Ό  Πρόεδρος  τής  Δημοκρατίας  έκλέγεται  δι’ 
άμέσου,  καθολικής  καί  μυστικής  ψηφοφορίας  δι’ 
έπτά  ετη  μή  έπιτρεπομένης  τής  έπανεκλογής  του. 
Τής  ψηφοφορίας  μετέχουν  οί  κατά  τά  άρθρα  20 
παρ.  1  τού  παρόντος  καί  56  παρ.  2  τού  Συντάγμα¬ 
τος  κεκτημένοι  τό  δικαίωμα  τού  έκλέγειν. 

3.  Μετά  τού  Προέδρου  έκλέγεται  έπί  τή  αύτή 
θητεία  καί  ό  Αντιπρόεδρος  τής  Δημοκρατίας, 
έπιλεγόμενος  ώς  υποψήφιος  ύπό  τού  ίδιου. 

4.  Εις  περίπτωσήν  πολέμου  ή  προεδρική  θητεία 
παρατείνεται  μέχρι·  λήξεως  αυτοΰ. 

’Άρθρον  5. 

1.  Ούδείς  δύναται  νά  άνακηρυχθη  υποψήφιος, 
ούδέ  νά  έκλεγή  Πρόεδρος  ή  Αντιπρόεδρος  τής  Δη¬ 
μοκρατίας,  άν  δεν  κέκτηται  τα  κατά  τό  άρθρον  61 
παρ.  1  τοΰ  Συντάγματος  προσόντα  ή  άν  έμπίπτη 
εις  τινα  των  έν  άρθροις  61  παρ.  2  καί  62  του  Συν¬ 
τάγματος  περιπτώσεων. 

2.  Ό  επί  τριετίαν  τουλάχιστον  άσκήσας  καθή¬ 
κοντα  Προέδρου  Αντιπρόεδρος  τής  Δημοκρατίας 
ή  Πρόεδρος  τής  Βουλής,  ώς  καί  ό  μη  συμπληρώ  - 
σας  τριετίαν  συνεπεία  παραιτήσεως,  δεν  δύνα- 
ται  νά  άνακηρυχθη  υποψήφιος  διά  τό  άξίωμα  τοΰ 
Προέδρου  τής  Δημοκρατίας. 

3.  Τά  μέλη  τής  οικογένειας  ή  οποία  έβασίλευ- 
σεν  έν  Έλλάδι  δεν  δύναται  νά  έκλεγοΰν  εις  τό  άξίω¬ 
μα  τοΰ  Προέδρου  ή  τοΰ  Αντιπροέδρου  τής  Δημο¬ 
κρατίας. 

4.  Τό  άξίωμα  τοΰ  Προέδρου  καί  τοΰ  Αντιπροέ¬ 
δρου  τής  Δημοκρατίας  είναι  άσυμβίβαστον  προς 
οίονδήποτε  άλλο  άξίωμα,  έ'ργον  ή  θέσιν. 

5.  Ό  Πρόεδρος  καί  ό  Αντιπρόεδρος  τής  Δημο¬ 
κρατίας  δέον  νά  πρεσβεύουν  τήν  θρησκείαν  τής 
Ανατολικής  Όρθοδόξου  τοΰ  Χριστοΰ  Εκκλησίας. 

’Άρθρον  6. 

1.  Αί  έκλογαί  διά  τήν  άνάδειξιν  τοΰ  Προέδρου 
καί  τοΰ  Αντιπροέδρου  τής  Δημοκρατίας  διενερ- 
γοΰνται  ταύτοχρόνως  εις  άπασαν  τήν  έπικράτειαν, 
καθ’  ήμέραν  Κυριακήν,  εντός  τοΰ  πρώτου  δεκα¬ 
πενθημέρου  τοΰ  μηνός  Απριλίου,  τοΰ  έμπίπτον- 
τος  εις  τό  έτος  λήξεως  τής  θητείας  τοΰ  άπερχομέ- 
νου  Προέδρου. 

2.  Πρόεδρος  εκλέγεται  ό  συγκεντρώσας  τήν 
άπόλυτον  πλειονοψηφίαν  των  έγκύρων  ψηφοδελ¬ 
τίων,  των  λευκών  λογιζομένων  ώς  άκύρων.  Έάν 
ούδείς  των  υποψηφίων  συγκεντρώση  τήν  άπόλυτον 
πλειονοψηφίαν  κατά  τήν  πρώτην  ψηφοφορίαν,  αί 
έκλογαί  έπαναλαμβάνονται  τήν  έπομένην  Κυρια¬ 
κήν  μεταξύ  των  δύο  υποψηφίων,  οί  όποιοι  έ'λαβον 
τάς  περισσοτέρας  ψήφους. 

3.  Νόμος  ρυθμίζει  είδικώτερον  τά  τής  εκλογής 
τοΰ  Προέδρου  καί  τοΰ  Αντιπροέδρου  τής  Δημο¬ 
κρατίας. 

Άρθρον  7. 

1.  Ό  έκλεγόμενος  Πρόεδρος  άναλαμβάνει  τήν 
άσκησιν  των  καθηκόντων  του  κατά  τήν  άμέσως 
μετά  τάς  έκλογάς  Ιην  Ιουνίου. 

2.  Ό  Πρόεδρος  τής  Δημοκρατίας,  πριν  ή  άνα- 
λάβη  τήν  άσκησιν  των  καθηκόντων  του,  δίδει  πα¬ 
ρουσία  τοΰ  άποχωροΰντος  Προέδρου,  των  μελών 
τής  Κυβερνήσεως  καί  τών  υφυπουργών,  τοΰ  Προέ¬ 
δρου  τής  Βουλής  καί  τών  έν  Άθήναις  παρόντων 
βουλευτών,  τής  Διαρκοΰς  'Ιεράς  Συνόδου  καί  τών 
άνωτέρων  άρχών  τον  άκόλουθον  όρκον: 

«Όμνύω  εις  τό  όνομα  τής  Αγίας  καί  Όμοου- 
σιου  και  Αδιαιρέτου  Τριάδος  νά  προστατεύω  τήν 
έπικρατοΰσαν  θρησκείαν  τών  Ελλήνων,  νά  φυλάτ- 


τω  τό  Σύνταγμα  καί  τούς  νόμους  καί  νά  μεριμνώ 
διά  τήν  πιστήν  τήρησιν  αύτών,  ώς  καί  νά  διατηρώ 
καί  υπερασπίζω  τήν  έθνικήν  άνεξαρτησίαν  καί 
ακεραιότητα  τοΰ  έλληνικοΰ  κράτους». 

3.  Ό  Αντιπρόεδρος  τής  Δημοκρατίας,  πριν  ή 
άναλάβη  τήν  άσκησιν  τών  καθηκόντων  του,  δίδει 
ένώπιον  τοΰ  Προέδρου  τής  Δημοκρατίας  τον  άκό¬ 
λουθον  όρκον: 

«Όμνύω  εις  τό  όνομα  τής  Άγιας  καί  Όμοου- 
σίου  καί  Αδιαιρέτου  Τριάδος  νά  φυλάττω  πίστιν 
εις  τήν  Πατρίδα,  ύπακοήνείςτό  Σύνταγμα  καί  τούς 
νόμους  καί  νά  έκπληρώ  εύσυνειδήτως  τά  καθήκον  - 
τά  μου». 

Άρθρον  8. 

1.  'Η  χορηγία  τοΰ  Προέδρου  καί  τοΰ  Αντιπροέ¬ 
δρου  τής  Δημοκρατίας  ορίζεται  διά  νόμου. 

2.  'Η  όργάνωσις  καί  λειτουργία  τών  υπηρεσιών 
τής  Προεδρίας  τής  Δημοκρατίας  ώς  καί  τά  τής  δια- 
θέσεως  τών  άφορώντων  εις  ταύτην  κονδυλίίον  ρυ¬ 
θμίζονται  διά  προεδρικού  διατάγματος. 

Άρθρον  9. 

1.  Ό  Αντιπρόεδρος  τής  Δημοκρατίας  έπικουρεΐ 
τον  Πρόεδρον  έν  τή  ένασκήσει  τής  εκτελεστικής 
έξουσίας,  άναπληροΐ  τοΰτον  εις  περίπτωσιν  νόσου 
ή  άποδημίας,  κατά  τά  είδικώτερον  διά  προεδρικού 
διατάγματος  οριζόμενα,  άναλαμβάνει  δε  τήν  προε¬ 
δρίαν  μέχρι  λήξεως  τής  θητείας  έν  περιπτώσει  πα- 
ραιτήσεως  ή  θανάτου  τοΰ  Προέδρου. 

2.  Έκλείποντος  καί  τοΰ  Αντιπροέδρου,  τήν  προ¬ 
εδρίαν  άναλαμβάνει  ό  Πρόεδρος  τής  Βουλής  μέχρι 
λήξεως  τής  προεδρικής  θητείας,  άναδεικνυομένου 
ετέρου  Προέδρου  τής  Βουλής. 

Άρθρον  10. 

1.  Ό  Πρόεδρος  τής  Δημοκρατίας  διορίζει  τον 
προ)θυπουργόν.  Διορίζει  καί  παύει  τούς  ύπουργους 
καί  υφυπουργούς  Εθνικής  Άμύνης,  Εξωτερικών 
καί  Δημοσίας  Τάξεως,  προτάσει  δέ  τοΰ  πρωθυπουρ- 
γοΰ  τά  λοιπά  μέλη  τής  κυβερνήσεως  καί  τους  υφυ¬ 
πουργούς.  'Η  κυβέρνησις  πρέπει  νά  άπολαυη  τής 
έμπιστοσύνης  τής  Βουλής.  Ό  Πρόεδρος  τής  Δημο¬ 
κρατίας  παύει  τήν  κυβέρνησιν  άφοΰ  άκούση  τήν 
γνώμην  τοΰ  Συμβουλίου  τοΰ  Έθνους. 

2.  Εις  τό  κατά  τό  άρθρον  54  τοΰ  Συντάγματος 
Συμβούλιον  τοΰ  Έθνους  μετέχουν  καί  οί  διατελε- 
σαντες  Πρόεδροι  τής  Δημοκρατίας. 

3.  Ό  Πρόεδρος  τής  Δημοκρατίας  δύναται  να 
άπευθύνη  διαγγέλματα  προς  τον  λαόν  καί  τήν  Βου¬ 
λήν.  Τά  προς  τήν  Βουλήν  διαγγέλματα  άναγιγνω- 
σκονται  ένώπιον  αύτής  ύπό  τοΰ  Προέδρου  τής  Δη¬ 
μοκρατίας,  ούδεμία  δέ  διεξάγεται  επ’  αύτών  συ- 
ζήτησις. 

Άρθρον  11. 

1.  Ό  Πρόεδρος  τής  Δημοκρατίας  κυροϊ,  εκ¬ 
δίδει  καί  δημοσιεύει  τούς  ύπό  τής  Βουλής  ψηφισθεν- 
τας  νόμους. 

2.  Πρότασις  ή  σχέδιον  νόμου  ψηφισθέν  ύπό  τής 
Βουλής  ή  Τμήματος  αύτής  καί  μή  κυρωθέν,  έκδο- 

θέν  καί  δημοσιευθέν  εντός  μηνός  ύπό  του  Προέδρου 
της  Δημοκρατίας,  είσάγεται  εκ  νέου  εις  τήν  '  Ολο¬ 
μέλειαν  τής  Βουλής,  άν  δε  αυτή  ψηφίση  τούτο  έκ 
νέου  δι’  άπολύτου  πλειονοψηφίας  του  όλου  αριθμού 
των  μελών  της,  6  Πρόεδρος  τής  Δημοκρατίας  κυροί, 
έκδίδει  καί  δημοσιεύει  τούτο  ώς  νόμον  εντός  μηνός. 

3.  Ό  Πρόεδρος  τής  Δημοκρατίας  δύναται  έντός 
τής  τελευταίας  κατά  τήν  προηγουμένην  παράγρα¬ 
φον  προθεσμίας,  έφ’  όσον  δέν  συμφωνεί  προς  τό 
τελικώς  ψηφισθέν  ύπό  τής  Βουλής  κείμενον,  νά 
ύποβάλη  τούτο  εις  δημοψήφισμα,  διεξαγόμενον  ώς 
είδικώτερον  νόμος  ορίζει,  έντός  διμήνου.  Έάν  τό 
δημοψήφισμα  άποβή  υπέρ  τού  ψηφισθέντος  ύπό 
τής  Βουλής  κειμένου,  ό  Πρόεδρος  τής  Δημοκρατίας 
δημοσιεύει  τούτο  ώς  νόμον  έντός  δέκα  ήμερων. 

’Άρθρον  12. 

1.  Θέματα  άναγόμενα  εις  τήν  έθνικήν  άμυναν 
καί  άσφάλειαν,  τήν  έξωτερικήν  πολιτικήν  καί  τήν 
δημοσίαν  τάξιν  ρυθμίζονται  διά  νόμου  ψηφιζομένου 
ύπό  τής  Βουλής,  έφ’  όσον  τό  άντικείμενον  τής  ρυ- 
θμίσεως: 

α)  Έμπίπτη  εις  μίαν  των  έν  άρθροις  53  παρ.  3, 
72  παρ.  1  καί  112  παρ.  1  τού  Συντάγματος  περι- 
πτώσεων. 

β)  Άναφέρεται  εις  τάς  προς  κάλυψιν  των  εις 
τούς  άνωτέρω  τομείς  άναγκών  τού  κράτους  έπι- 
βαλλομένας  προσωπικάς  ή  περιουσιακάς  ύποχρεώ- 
σεις  των  πολιτών  καί  τάς  συναφείς  προς  ταύτας 
έγγυήσεις. 

γ)  Αφορά  εις  τάς  βασικάς  άρχάς  τής  όργανώ- 
σεως  τών  ένοπλων  δυνάμεων,  τής  διπλωματικής 
ύπηρεσίας  καί  τών  σωμάτων  άσφαλείας,  ώς  καί 
τάς  τής  καταστάσεως  τού  προσωπικού  αύτών. 

2.  Πάντα  τά  λοιπά  θέματα,  τά  άναγόμενα  εις 
τούς  αύτούς  ώς  άνω  έν  παραγράφω  1  τομείς,  ρυ¬ 
θμίζονται  διά  Διαταγμάτων  έχόντων  τυπικήν  ίσχύν 
νόμου  καί  έκδιδομένων  ύπό  τού  Προέδρου  τής  Δη¬ 
μοκρατίας  τή  προτάσει  τού  οικείου  Υπουργού. 

’Άρθρον  13. 

1.  'Ο  Πρόεδρος  τής  Δημοκρατίας  δύναται,  έν 
περιπτώσει  πολέμου,  έπιστρατεύσεως  ένεκεν  έξω- 
τερικών  κινδύνων,  ή  σοβαράς  διαταραχής  ή  έκδήλου 
απειλής  κατά  τής  δημοσίας  τάξεως  καί  άσφαλείας 
τού  κράτους  έξ  έσωτερικών  κινδύνων,  νά  άναστείλη 
διά  προεδρικού  διατάγματος  εις  όλην  τήν  Επι¬ 
κράτειαν  ή  τμήμα  αύτής  τήν  ίσχύν  τών  άρθρων 
10,12,13,14,15,18,19,111  καί  112  τού  Συντάγμα¬ 
τος  ή  τινών  τούτων,  νά  θέση  εις  έφαρμογήν  τον 
έκάστοτε  ίσχύοντα  νόμον  «περί  καταστάσεως  πο¬ 
λιορκίας»  καί  νά  συστήση  έξαιρετικά  δικαστήρια. 

2.  'Η  ισχύς  τού  ώς  άνω  διατάγματος  αίρεται 
αύτοδικαίως  μετά  πάροδον  τριάκοντα  ήμερών  άπό 
τής  δημοσιεύσεώς  του,  έν  περιπτώσει  δε  πολέμου 
διαρκεΐ  μέχρι  τής  λήξεως  αυτού.  Μετά  πρότασιν 
του  'Υπουργικοΰ  Συμβουλίου  καί  σύμφωνον  γνώμην 
τού  Συμβουλίου  τού  "Εθνους  δύναται  νά  παραταθή 
ή  ισχύς  αυτού  επί  δύο  είσέτι  μήνας.  Κατόπιν  άδειας 
τής  Βουλής,  είδικώς  συγκαλουμένης  προς  τούτο 


καί  άν  έτι  αύτη  έ'χη  διαλυθή,  δύναται  νά  ορίζεται 
διάρκεια  ισχύος  τού  προεδρικού  διατάγματος  με- 
γαλυτέρα  τών  τριών  μηνών. 

3.  Ό  νόμος  «περί  καταστάσεως  πολιορκίας» 
δέν  δύναται  νά  τροποποιηθή  κατά  τήν  διάρκειαν 
τής  έφαρμογής  του. 

Άρθρον  14. 

1.  'Ο  Πρόεδρος  τής  Δημοκρατίας  άσκεί  άμέσως 
τήν  εκτελεστικήν  έξουσίαν  εις  τούς  τομείς  τής 
έθνικής  άμύνης  καί  άσφαλείας,  τής  εξωτερικής 
πολιτικής  καί  τής  δημοσίας  τάξεως.  Τά  άφορώντα 
εις  τά  ώς  άνω  θέματα  εκτελεστικά  διατάγματα 
προσυπογράφονται  μόνον  ύπό  τού  άρμοδίου  δι* 
έκαστον  τών  τομέων  τούτων  'Τπουργού. 

2.  'Ο  Πρόεδρος  τής  Δημοκρατίας  προεδρεύει 
τού  Υπουργικού  Συμβουλίου  οπωσδήποτε  μεν 
οσάκις  συζητοΰνται  έν  αύτώ  θέματα  άπτόμενα  τών 
τομέων  έθνικής  άμύνης  καί  άσφαλείας,  έξωτερικής 
πολιτικής  καί  δημοσίας  τάξεως,  εις  πάσαν  δε 
άλλην  περίπτωσιν  έφ’  όσον  κρίνει  τούτο  άναγκαΐον. 

3.  'Ο  Αντιπρόεδρος  τής  Δημοκρατίας  δύναται 
νά  άναπληρώση  εις  τήν  προεδρίαν  τού  ύπουργικοΰ 
συμβουλίου  τον  Πρόεδρον  κατόπιν  ειδικής  έξου- 
σιοδοτήσεως  τούτου. 

Άρθρον  15. 

1.  'Ο  Πρόεδρος  τής  Δημοκρατίας  καθορίζει 
παν  εις  τον  προϋπολογισμόν  τού  κράτους  άναγρα- 
φόμενον  κονδύλιον  διά  τάς  άνάγκας  τής  έθνικής 
άμύνης  καί  άσφαλείας,  τής  έξωτερικής  πολιτικής 
καί  τής  δημοσίας  τάξεως,  οός  καί  διά  τήν  λειτουρ¬ 
γίαν  τών  ύπηρεσιών  τής  προεδρίας  τής  Δημοκρα¬ 
τίας. 

2.  'Η  Βουλή,  ψηφίζουσα  τον  προϋπολογισμόν, 
δύναται  νά  έπιφέρη  τροποποιήσεις  επί  τών  έν  τή 
προηγουμένη  παραγράφω  κονδυλίων,  μόνον  διά 
πλειονοψηφίας  τών  δύο  τρίτων  τού  συνόλου  τών 
αιρετών  μελών  αύτής. 

3.  Διά  Διατάγματος  έκδιδομένου  κατά  τήν  διά- 
ταξιν  τού  άρθρου  12  παρ.  2  ρυθμίζονται  τά  τής 
διαδικασίας  διαθέσεως  τών  άναγκαίων  κονδυλίων 
προς  έκτέλεσιν  τών  έν  τή  διατάξει  ταύτη  διατα- 
γμάτων. 

Άρθρον  16. 

'Ο  Πρόεδρος  τής  Δημοκρατίας  άρχει  τών  ένο¬ 
πλων  δυνάμεων  καί  άπονέμει  κατά  νόμον  τούς 
βαθμούς  εις  τούς  ύπηρετούντας  εις  αύτάς.  Τήν 
διοίκησιν  τών  ένοπλων  δυνάμεων  άσκεί,  ούτος, 
διά  τού  άρχηγοΰ  τών  ένοπλων  δυνάμεων  ώς  είδι- 
κώτερον  ορίζεται  διά  προεδρικού  διατάγματος 
έκδιδομένου  κατά  τό  άρθρον  12  παρ.  2.  Ό  άρχη- 
γός  τών  ένοπλων  δυνάμεων,  ώς  καί  ο'.  άοχηγοί 
τού  Στρατού  ξηράς,  θαλάσσης  καί  άέρος  έπιλέ- 
γονται  ύπό  τού  Προέδρου  τής  Δημοκρατίας  μεταξύ 
τών  συγκεντρούντων  τά  κατά  νόμον  προσόντα. 

Άρθρον  17. 

1.  'Η  κατά  τό  άρθρον  106  παρ.  1  τού  Συν¬ 
τάγματος  αΐτησις  προς  τό  Συνταγματικόν  Δικά- 

στήριον  δύναται  νά  υποβάλλεται  καί  υπδ  του 
Προέδρου  της  Δημοκρατίας. 

2.  'Η  έξέλεγξις  του  κύρους  των  προεδρικών 
εκλογών  καί  τών  δημοψηφισμάτων  άνατίθεται 
εις  το  Συνταγματικόν  Δικαστήριον. 

’Άρθρον  18. 

1.  Ούδεμία  πράξις  του  Προέδρου  τής  Δημο¬ 
κρατίας  ισχύει,  ούδ’  έκτελεΐται,  έάν  δεν  είναι 
προσυπογεγραμμένη  παρά  του  αρμοδίου  Υπουρ¬ 
γού,  ό  όποιος  διά  μόνης  τής  ύπογραφής  του  καθί¬ 
σταται  υπεύθυνος. 

2.  Κατ’  έξαίρεσιν,  δεν  χρήζουν  προσυπογρα- 
φής  :  α)  Τά  διαγγέλματα  τού  Προέδρου  τής  Δημο¬ 
κρατίας  προς  τον  λαόν  καί  την  Βουλήν,  β)  'Η 
προκήρυξις  δημοψηφίσματος  κατά  τά  άρθρα  11 
παρ.  3  καί  25  παρ.  3.  γ)  'Η  προσφυγή  εις  τό 
Συνταγματικόν  Δικαστήριον,  κατ’  άρθρον  17  παρ. 
1.  δ)  Τά  διατάγματα  διορισμού  τών  βουλευτών 
κατά  τά  άρθρα  20  παρ.  1  καί  21.  ε)  'Η  κατ’ 
άρθρον  11  παρ.  2  άναπομπή  εις  την  Βουλήν  σχε¬ 
δίων  ή  προτάσεων  νόμων  έψηφισμένων  παρ’  αύτής. 
στ)  Τά  διατάγματα  διορισμού  ή  παύσεως  τών 
' Υπουργών  καί  ' Υφυπουργών  Εθνικής  Άμύνης, 
Εξωτερικών  καί  Δημοσίας  Τάξεως.  ζ)  Τό  διά¬ 
ταγμα  περί  θέσεως  εις  εφαρμογήν  τού  νόμου 
περί  καταστάσεως  πολιορκίας  κατά  τό  άρθρον 
13  παρ.  1.  η)  'Η  σύγκλησις  τού  Συμβουλίου  τού 
Έθνους  κατά  τά  άρθρα  10  παρ.  1  καί  13  παρ.  2 
τού  παρόντος  καί  κατά  τά  άρθρα  43  παρ.  3  καί 
4  καί  46  τού  Συντάγματος,  θ)  Τά  κατά  τά  άρθρα 
8  παρ.  2  καί  9  παρ.  1  τού  παρόντος  διατάγματα. 

’Άρθρον  19. 

1.  Ό  Πρόεδρος  καί  ό  Αντιπρόεδρος  τής  Δη¬ 
μοκρατίας  δεν  εύθύνονται  διά  πράξεις  ένεργηθεί- 
σας  κατά  τήν  ένάσκησιν  τών  καθηκόντων  των, 
είμή  μόνον  εις  περίπτωσιν  έσχάτης  προδοσίας 
ή  εκ  προθέσεως  παραβιάσεως  τού  Συντάγματος. 
Διά  πράξεις  μή  σχετιζομένας  προς  τήν  άσκησιν 
τών  καθηκόντων  των  ή  δίωξις  άναστέλλεται 
μέχρι  λήξεως  τής  προεδρικής  θητείας. 

2.  'Η  πρότασις  περί  κατηγορίας  καί  παρα¬ 
πομπής  εις  δίκην  τού  Προέδρου  ή  τού  Αντιπροέ¬ 
δρου  ^τής  Δημοκρατίας  ύποβάλλεται  εις  τήν  Βου¬ 
λήν  υπογεγραμμένη  υπό  τού  ενός  τρίτου  τούλά- 
χιστον  τών  αιρετών  μελών  αύτής,  δέον  δέ  νά 
γίνη  άποδεκτή  διά  πλειονοψηφίας  τών  τριών 
τετάρτων  τού  συνόλου  τών  αιρετών  μελών  αύτής. 

3.  Έάν  ή  πρότασις  γίνη  άποδεκτή,  συγκρο¬ 
τείται  ειδικόν  δικαστήριον  υπό  τήν  Προεδρίαν 
τού  Προέδρου  τού  Συνταγματικού  Δικαστηρίου 
καί  δώδεκα  μελών  λαμβανομένων  κατ’  ίσομοι- 
ρίαν  έκ  τών  μελών  τού  Συνταγματικού  Δικαστη¬ 
ρίου,  τού  Συμβουλίου  τής  Επικράτειας  καί  τού 
Άρείου  Πάγου.  Τά  μέλη  τού  ως  άνω  ειδικού 
δικαστηρίου  κληροΰνται  ύπό  τού  Προέδρου  τής 
Βουλής  εν  ^δημοσία  συνεδριάσει  εξ  άπάντων  τών 
προ  τής  υποβολής  τής  προτάσεως  μελών  τών 
δικαστηρίων  τούτον;. 


4.  'Η  μόνη  έπιβαλλομένη  ύπό  τού  δικαστηρίου 
ποινή  είναι  ή  τής  έκπτώσεως  άπό  τού  άξιώματος 
μετά  ισοβίου  στερήσεως  τών  πολιτικών  δικαιω¬ 
μάτων. 

5.  Νόμος  ψηφιζόμενος  κατά  τό  άρθρον  72  παρ. 
1  τού  Συντάγματος  ρυθμίζει  τά  τής  έφαρμογής 
τών  διατάξεων  τού  παρόντος  άρθρου. 

III.  Η  ΒΟΥΛΗ 
Άρθρον  20. 

1.  'Η  Βουλή  σύγκειται  έκ  διακοσίων  βουλευ¬ 
τών.  Έκ  τούτων  οί  εκατόν  όγδοήκοντα  εκλέγον¬ 
ται,  κατά  νόμον,  δι’  άμέσου  καθολικής  καί  μυ¬ 
στικής  ψηφοφορίας1  ύπό  τών  συμπληρωσάντων 
τό  εικοστόν  πρώτον  έτος  τής  ήλικίας  καί  έχόντων 
τό  δικαίωμα  τού  έκλέγειν  πολιτών.  Οί  έτεροι 
είκοσι  διορίζονται  ύπό  τού  Προέδρου  τής  Δημο¬ 
κρατίας  διά  Προεδρικού  Διατάγματος. 

2.  Ό  άριθμός  τών  βουλευτών  έκάστης  εκλογικής 
περιφέρειας  ορίζεται  διά  Προεδρικού  Διατάγματος 
έπί  τη  βάσει  τού  νομίμου  πληθυσμού  αύτής,  ως  ου- 
τος  προκύπτει  έκ  τής  διενεργηθείσης  τελευταίας 
γενικής  άπογραφής. 

3.  Μέρος  τής  Βουλής,  ούχί  έλασσον  τού  ένός 
ένάτου  ούδέ  μεΐζον  τού  ένός  έκτου  τού  συνολικού 
άριθμοΰ  τών  αιρετών  βουλευτών,  έκλέγεται  ένιαίως 
δι’  άπασαν  τήν  Επικράτειαν  κατ’  άναλογίαν  τής 
εκλογικής  δυνάμεως  έκάστου  κόμματος.  'Η  άνάδει- 
ξις  τών  βουλευτών  τούτων,  ένεργείται,  ώς  νόμος 
ορίζει,  έπί  τη  βάσει  ιδιαιτέρου  καταλόγου  ύποψη- 
φίων  έκάστου  κόμματος  καί  κατ’  άναλογίαν  τού 
άριθμοΰ  τών  ψήφων  προτιμήσεως,  τάς  όποιας  έλα- 
βεν  έκαστος  τούτων.  Οί  κατάλογοι  ούτοι  κατατί¬ 
θενται  εις  τό  Συνταγματικόν  Δικαστήριον  καί  δη¬ 
μοσιεύονται  δέκα  πέντε  τούλάχιστον  ημέρας  προ 
τών  έκλογών,  οί  δέ  εις  αυτούς  περιλαμβανόμενοι 
δεν  δύνανται  νά  έκτίθενται  ώς  ύποψήφιοι  καί  εις 
έκλογικάς  περιφέρειας. 

Άρθρον  21. 

1.  Οί  ύπό  τού  Προέδρου  τής  Δημοκρατίας  διο¬ 
ριζόμενοι  βουλευταί  προέρχονται  έκ  προσώπων  δια- 
κριθέντων  εις  τον  πολιτικόν,  κοινωνικόν,  οικονομι¬ 
κόν  καί  έπιστημονικόν  βίον.  Ούδείς  δύναται  νά  διο- 
ρισθή  βουλευτής,  άν  δεν  συγκεντροΐ  τά  κατά  τό 
άρθρον  61  παρ.  1  τού  Συντάγματος  οριζόμενα  προ¬ 
σόντα  ή  εμπίπτη  εις  τινα  τών  κατά  τό  άρθρον  61 
παρ.  2  και  4  αυτού  περιπτώσεων. 

2.  Ο  διορισμός  τών  κατά  τήν  προηγουμένην  πα¬ 
ράγραφον  βουλευτών  ένεργείται  μέχρι  τής  ένάρ- 
ξεως  τών  έργασιών  τής  Βουλής. 

3·  Η  θητεία  τών  διοριζομένων  βουλευτών  διαρ- 
κεΐ  όσον  και  η  βουλευτική  περίοδος  ή,  έν  περιπτώ- 
σει  διαλυσεως  τής  Βουλής,  μέχρι  ταύτης.  Κενωθεί- 
σης  εξ  οιουδηποτε  λόγου  τής  θέσεως  διορισθέντος 
βουλευτοΰ,  ο  Πρόεδρος  τής  Δημοκρατίας  διορίζει 
ετερον  μέχρι  λήξεως  τής  ώς  άνω  θητείας. 

4.  Κατά  την  διάρκειαν  της  θητείας  των  οί  βου- 
λευταί  ούτοι  δεν  δύνανται  νά  είναι  μέλη  οίουδήποτε 
κόμματος. 

5.  Οί  διοριζόμενοι  βουλευταί  ύπόκεινται  εις 
άπάσας  τάς  περί  βουλευτών  διατάξεις,  αν  δε  εμ¬ 
πίπτουν  ε’ίς  τινα  των  περιπτώσεων  των  άρθρων  62 
καί  63  του  Συντάγματος,  οφείλουν,  εντός  οκτώ  η¬ 
μερών  άπό  του  διορισμού  των,  νά  έπιλέξουν  μεταξύ 
τού  βουλευτικού  άξιώματος  καί  τής  ύπ’  αυτών  κα- 
τεχομένης  θέσεως,  θεωρούμενοι  άλλως  ως  μη  άπο- 
δεχθέντες  τον  διορισμόν.  Μετέχουν  τών  συζητή¬ 
σεων  καί  ψηφοφοριών  τής  Όλομελείας  καί  τών 
Τμημάτων  τής  Βουλής  άποκλειστικώς  καί  μόνον 
κατά  την  ύπ’  αυτών  ένάσκησιν  του  νομοθετικού 
έργου. 

6.  Επί  τών  διοριζομένων  υπό  τού  Προέδρου  τής 
Δημοκρατίας  βουλευτών  δεν  έφαρμόζονται  αί  δια¬ 
τάξεις  τών  άρθρων  61  παρ.  5  καί  88  παρ.  2  τού 
Συντάγματος,  αν  δε  τις  έξ  αύτών  διορισθή  μέλος 
τής  Κυβερνήσεως  ή  υφυπουργός,  άντικαθίσταται  δι’ 
ετέρου,  διοριζομένου  ωσαύτως  διά  Προεδρικού 
Διατάγματος  διά  τό  μέχρι  τέλους  τής  βουλευτικής 
περιόδου  χρονικόν  διάστημα. 

’Άρθρον  22. 

1.  Οί  βουλευταί  ομνύουν  προ  τής  άναλήψείυς  τών 
καθηκόντων  αύτών,  έν  τώ  Βουλευτηρίω  καί  εις 
δημοσίαν  συνεδρίασιν  τον  άκόλουθον  όρκον  :  «Ό- 
μνύω  εις  τό  όνομα  τής  'Αγίας  καί  Όμοουσίου  καί 
Αδιαιρέτου  Τριάδος  νά  φυλάττω  πίστιν  εις  την 
Πατρίδα,  ύπακοήν  εις  τό  Σύνταγμα  καί  τούς  νόμους 
και  νά  έκπληρώ  εύσυνειδήτως  τά  καθήκοντά  μου». 

2.  Αλλόθρησκοι  βουλευταί  δίδουν  τον  άνωτέρω 
όρκον  κατά  τον  τύπον  τής  ιδίας  αύτών  θρησκείας. 

’Άρθρον  23. 

1.  'Η  Όλομέλεια  τής  Βουλής  δέν  δύναται  νά 
συζητήση  άνευ  τής  παρουσίας  τουλάχιστον  έβδο- 
μηκοντα  μελών  αυτής,  ούδέ  νά  άποφασίση  άνευ 
απολύτου  πλειονοψηφίας  τών  παρόντων  μελών,  ή 
οποία  όμως  ούδέποτε  δύναται  νά  είναι  μικροτέρα 
τών  πεντήκοντα  βουλευτών.  Εις  τάς  συζητήσεις 
και  ψηφοφορίας,  εις  τάς  οποίας  δεν  μετέχουν  οί 
διοριζόμενοι  βουλευταί,  απαιτείται  ή  παρουσία 
εξήκοντα  τουλάχιστον  βουλευτών  καί  ή  απόλυτος 
πλειονοψηφία  τών  παρόντων,  ή  οποία  πάντως  δέν 
δύναται  νά  είναι  μικροτέρα  τα>ν  τεσσαράκοντα 
πέντε  βουλευτών. 

2.  Τμήμα  τής  Βουλής  δέν  δύναται  νά  συζητήση 
ανευ  τής  παρουσίας  τριάκοντα  πέντε  μελών  αύτοΰ, 
μηδέ  ν’  άποφασίση  άνευ  τής  άπολύτου  πλειονοψη¬ 
φίας  τών  παρόντων,  ή  οποία  δέν  δύναται  νά  είναι 
μικροτέρα  τών  είκοσι  πέντε  μελών  αύτοΰ. 

3.  Εις  έ'καστον  τών  τμημάτων  μετέχουν  καί  οί 
ήμίσεις  τών  διοριζομένων  βουλευτών. 

4.  Οί  διοριζόμενοι  βουλευταί  μετέχουν,  κατά 
λογον  τής  σχέσεως  τού  αριθμού  αύτών  προς  τον 
αριθμόν  τών  αιρετών  βουλευτών,  τών  κατά  τό  άρ- 
θρον  77  παρ.  1  τού  Συντάγματος  Επιτροπών. 


IV.  Η  ΚΥΒΕΡΝΗΣΙΣ 
’Άρθρον  24. 

1·  Ο  Πρωθυπουργός  καθορίζει  καί  εκφράζει 
την  γενικήν  πολιτικήν  τής  κυβερνήσεως,  έξασφα- 
λιζει  τήν  ενότητα  αυτής  καί  κατευθύνει  τάς  ένερ- 
γείας  της  προς  εφαρμογήν  τής  πολιτικής  της.  ΙΙρο- 
κειμενου  περί  θεμάτων  έθνικής  άμύνης  καί  άσφα- 
λείας,  εξωτερικής  πολιτικής  καί  δημοσίας  τάξεως 
ένεργεΐ  έν  όψει  τής  υπό  τού  Προέδρου  τής  Δημο¬ 
κρατίας  διαγραφομένης  πολιτικής.  Ό  πρωθυπουρ¬ 
γός  εύθύνεται  διά  τήν  έκπλήρωσιν  τής  άποστολής 
του  έναντι  τής  Βουλής  καί  τού  Προέδρου  τής  Δη¬ 
μοκρατίας. 

2.  ΓΙρότασις  δυσπιστίας  δέν  δύναται  νά  ύποβληθή 
μεμονωμένως  κατά  μέλους  τής  Κυβερνήσεως  ή 
υφυπουργού. 

V.  ΑΝΑΘΕΩΡΗΣΙΣ  ΤΟΥ  ΣΥΝΤΑΓΜΑΤΟΣ 


Άρθρον  25. 

1.  Αί  διατάξεις  τών  άρθρων  1,2,4  παρ.  1,5 
παρ.  3  καί  5,  25  παρ.  1  καί  26  τού  παρόντος 
Ψηφίσματος,  ώς  καί  αί  διατάξεις  τών  άρθρων  1 
παρ.  1,  7  παρ.  1,  8,  9,  55,  59,  95  παρ.  1 
καί  2  καί  τού  πρώτου  εδαφίου  τής  παραγράφου  1 
τού  άρθρου  97  τού  Συντάγματος  τής  15ης  Νοεμ¬ 
βρίου  1968  δέν  ύπόκεινται  εις  άναθεώρησιν. 

2.  Επιτρέπεται  άναθεώρησις  οίασδήποτε  άλ¬ 
λης  διατάξεως  τού  Συντάγματος,  ώς  τούτο  τροπο¬ 
ποιείται  διά  τού  παρόντος,  οσάκις  ή  Βουλή,  διά 
πλειονοψηφίας  τών  έπτά  δεκάτων  τού  όλου  άρι - 
θμοΰ  τών  αιρετών  μελών  αυτής  άποφασίση  ταύτην 
εις  δύο  ψηφοφορίας  άπεχούσας  άλλήλων  κατά  ένα 
τούλάχιστον  μήνα.  Κατ’  έξαίρεσιν,  άπαιτεΐται 
πλειονοψηφία  τών  οκτώ  δεκάτων  τού  όλου  αρι¬ 
θμού  τών  αιρετών  μελών  τής  Βουλής  προκειμένου 
περί  τών  διατάξεων  τών  άρθρων  11,  18,  19,  20 
παρ.  1,  24  παρ.  1  καί  25  παρ.  2  καί  3 
τού  παρόντος  Ψηφίσματος,  ώς  καί  τών  άρθρων  10 
παρ.  1,  11,  12,  13  παρ.  1,  14  παρ.  1,  16 
παρ.  1,  2  καί  5,  17  παρ.  1,  18  παρ.  1,  19 
παρ.  1  καί  2,  21  παρ.  1,  2  καί  3,  24  παρ.  1,  74 
παρ.  1,  96,  100  παρ.  1,  102  παρ.  1,  116 
117,  118  καί  119  τού  Συντάγματος  τής  15  Νοεμ¬ 
βρίου  1968.  Δ  ιά  τήν  άναθεώρησιν  τών  διατάξεων 
τών  άρθρων  4  παρ.  2  καί  3,  10  παρ.  1,  12, 
13,  14  παρ.  1,  15  καί  16  τού  παρόντος,  ώς 
καί  τών  άρθρων  67  παρ.  1,  69  παρ.  1,  77 
παρ.  3  καί  82  παρ.  1  τού  Συντάγματος  τής 
15  Νοεμβρίου  1968  άπαιτεΐται  πλειονοψηφία  τών 
εννέα  δεκάτων  τού  όλου  άριθμοΰ  τών  αιρετών  με¬ 
λών  τής  Βουλής. 

3.  Πάσα  ψηφιζομένη  άναθεοόρησις  διατάξεο^ν  τού 
Συντάγματος  δημοσιεύεται  ύπό  τού  Προέδρου  τής 
Δημοκρατίας,  διά  τής  Έφημερίδος  τής  Κυβερνή¬ 
σεως,  έντός  δέκα  ήμερών  άπό  τής  έπιψηφίσεως  αύ- 
τής  ύπό  τής  Βουλής,  πλήν  άν  ό  Πρόεδρος  τής  Δη¬ 
μοκρατίας  άποφασίση,  προ  τής  παρόδου  τού  δεκαη¬ 
μέρου,  τήν  ύποβολήν  αύτής,  έν  τώ  συνόλω  της  ή 

κατά  διάταξιν  ,  εις  δημοψήφισμα,  διεξαγόμενον  ως 
νόμος  ορίζει.  Έν  τη  τελευταία  ταύτη  περιπτώσει 
τό  δημοψήφισμα  διεξάγεται  εντός  τριάκοντα  ημε¬ 
ρών  από  της  προκηρύξεώς  του  υπό  του  Προέδρου 
τής  Δημοκρατίας,  αί  δέ  ύποβληθεΐσαι  εις  την  κρί- 
σιν  του  λαού  διατάξεις  τίθενται  έν  ϊσχύι  μονον  αν 
έγκριθοΰν  ύπ’  αύτοΰ. 

4.  Δεν  επιτρέπεται  άναθεώρησις  του  Συντάγμα¬ 
τος  προ  τής  παρόδου  έπταετίας  άπό  τής  θέσεως  εν 
ϊσχύι  τής  προηγουμένης  τοιαύτης. 

VI.  ΜΕΤΑΒΑΤΙΚΑΙ  ΔΙΑΤΑΞΕΙΣ 
’Άρθρον  26. 

1.  Πρώτος  Πρόεδρος  τής  Δημοκρατίας  ορίζεται 
ό  ήδη  προσωρινός  Πρόεδρος  τής  Δημοκρατίας  καί 
Πρωθυπουργός  Γεώργιος  ΓΙαπαδόπουλος,  τής  θη¬ 
τείας  του  άρχομένης  άπό  τής  θέσεως  έν  ϊσχύι  τοΰ 
παρόντος  καί  ληγούσης  τήν  Ιην  Ιουνίου  1981.  05- 
τος,  άμα  τή  δημοσιεύσει  τοΰ  παρόντος  Ψηφίσματος 
καί  πριν  ή  άναλάβη  τήν  άσκησιν  τών  καθηκόντων 
του,  δίδει  τον  κατά  τό  άρθρον  7  παρ.  2  όρκον,  ένώ- 
πιον  τών  μελών  τής  Κυβερνήσεως,  τών  ' Υφυπουρ¬ 
γών,  τών  μελών  τής  Διαρκούς  'Ιεράς  Συνόδου  τής 
Εκκλησίας  τής  Ελλάδος  καί  τών  άνωτέρων  έν  τή 
ΙΙρωτευούση  αρχών  τοΰ  Κράτους. 

2.  Πρώτος  Αντιπρόεδρος  τής  Δημοκρατίας  ορί¬ 
ζεται  ό  Στρατηγός  ’Οδυσσεύς  Άγγελής,  ό  όποιος 
πριν  ή  άναλάβη  τήν  άσκησιν  τών  καθηκόντων  του, 
δίδει  ένώπιον  τοΰ  Προέδρου  τής  Δημοκρατίας  τον 
κατά  τό  άρθρον  7  παρ.  3  όρκον. 

’Άρθρον  27. 

1.  'Ο  ήδη  προσωρινός  Πρόεδρος  τής  Δημο¬ 
κρατίας  έξουσιοδοτεϊται  όπως  διά  προεδρικοΰ  δια¬ 
τάγματος  προσυπογραφομένου  υπό  τοΰ  υπουργι¬ 
κού  συμβουλίου  καί  τών  ύφυπουργών  δημοσιεύση 
τό  παρόν  Ψήφισμα  αμέσως  μετά  τήν  έκδοσιν  τής 
άποφάσεως  τοΰ  Άρείου  Πάγου  περί  έξελέγξεως 
τών  άποτελεσμάτων  τοΰ  δημοψηφίσματος  τής 
29ης  Ιουλίου  1973. 

2.  Ούτος,  μετά  τήν  άνάληψιν  τών  καθηκόν¬ 
των  του  ώς  πρώτου  Προέδρου  τής  Δημοκρατίας 
κατά  τό  άρθρον  26  παρ.  1  τοΰ  παρόντος,  έξουσιο- 
δοτεΐται  όπως  : 

α)  Δημοσιεύση  διά  Προεδρικοΰ  Διατάγματος 
προσυπογραφομένου  ύπό  τοΰ  'Υπουργοΰ  τής  Δι¬ 
καιοσύνης,  έντός  τριών  μηνών  άπό  τής  κατά  τήν 
προηγουμένην  παράγραφον  δημοσιεύσεως  τοΰ  πα¬ 
ρόντος,  τό  Σύνταγμα  τής  Ελλάδος  εις  ένιαΐον 
κείμενον,  προκΰπτον  έκ  τής  προσαρμογής  τών 
διατάξεων  τοΰ  παρόντος  Ψηφίσματος  προς  τάς 
μή  καταργουμένας  δΓ  αύτοΰ  διατάξεις  τοΰ  Συντά- 
γματος  τής  15ης  Νοεμβρίου  1968  καί  τοΰ  προοι¬ 
μίου  αύτοΰ,  μετά  προηγουμένην  έπεξεργασίαν 
ύπό  τής  Όλομελείας  τοΰ  Συμβουλίου  τής  Επι¬ 
κράτειας. 

β)  Συνέχιση  άσκών,  κατά  τήν  μεταβατικήν 
μέχρις  άναδείξεως  τής  Βουλής  περίοδον,  καί  τά 
καθήκοντα  τοΰ  Πρωθυπουργού  παραλλήλως  προς 


τά  τοΰ  Προέδρου  τής  Δημοκρατίας,  μή  άποκλειο- 
μένου  τοΰ  παρ’  αύτοΰ  διορισμού  ετέρου  προσιόπου 
ώς  Πρωθυπουργού. 

γ)  Διορίζη  καί  παύη  τήν  κυβέρνησιν  κατά  τήν 
μεταβατικήν  μέχρις  άναδείξεως  τής  Βουλής  περί¬ 
οδον,  άνευ  τηρήσεως  τών  διά  τοΰ  άρθρου  10  παρ. 

1  τασσομένων  προϋποθέσεων  καί  διατυπώσεων. 

δ)  Συγκροτήση  μέχρι  τής  31ης  Δεκεμβρίου 
1973,  κατά  τάς  διατάξεις  τοΰ  Συντάγματος,  τό 
Συνταγματικόν  Δικαστήριον  καί  προβή,  τό  βρα- 
δύτερον  μέχρι  τής  31ης  Δεκεμβρίου  1974,  εις  προ- 
κήρυξιν  έκλογών  προς  άνάδειξιν  Βουλής,  ή  οποία, 
κατά  τήν  διάρκειαν  τών  δύο  πρώτων  τακτικών  συν¬ 
όδων  αύτής,  θά  δικαιοΰται  νά  προβή  εις  άναθεώ- 
ρησιν  τοΰ  Συντάγματος  κατά  τάς  διατάξεις  τοΰ 
άρθρου  25  τοΰ  παρόντος. 

’Άρθρον  28. 

1.  Αί  κατά  τήν  εναρξιν  τής  ισχύος  τοΰ  παρόντος 
προβλεπόμεναι  ύπό  τών  κειμένων  διατάξεων  αρ¬ 
μοδιότητες  τοΰ  Πρωθυπουργού,  τοΰ  Υπουργικού 
Συμβουλίου  ή  ετέρων  συλλογικών  οργάνων  επί 
θεμάτων  έθνικής  άμύνης  καί  άσφαλείας,  έξωτερικής 
πολιτικής  καί  δημοσίας  τάξεως,  άσκοΰνται  έφε- 
ξής  ύπό  τοΰ  Προέδρου  τής  Δημοκρατίας  κατά  τάς 
διατάξεις  τών  άρθρων  12,  14,  15  καί  16  τοΰ  παρόν¬ 
τος. 

2.  'Ο  Πρόεδρος  τής  Δημοκρατίας,  πέραν  τών 
διά  τοΰ  παρόντος  καθοριζομένων  αρμοδιοτήτων 
αύτοΰ,  άσκεϊ  καί  τάς  ύπό  τοΰ  Συντάγματος  τής  15 
Νοεμβρίου  1968  προβλεπομένας  αρμοδιότητας  τοΰ 
Βασιλέως. 

’Άρθρον  29. 

1.  Άπό  τής  θέσεως  έν  ϊσχύι  τοΰ  παρόντος  καί 
μέχρι  συγκλήσεως  τής  έκ  τών  έκλογών  άναδειχθη- 
σομένης  Βουλής,  ό  Πρόεδρος  τής  Δημοκρατίας  έκ- 
δίδει,  προτάσει  τοΰ  'Υπουργικοΰ  Συμβουλίου,  νο¬ 
μοθετικά  διατάγματα  μή  χρήζοντα  έπικυρώσεως 
παρά  τής  Βουλής. 

2.  Κυροΰται,  άπό  τής  δημοσιεύσεώς  της  εϊς  τήν 
Εφημερίδα  τής  Κυβερνήσεως,  ή  Συντακτική  Πρά- 
ξις  τής  1/1  Ιουνίου  1973  «περί  έγκαθιδρύσεως  πο¬ 
λιτεύματος  Προεδρικής  Κοινοβουλευτικής  Δημο¬ 
κρατίας,  "τροποποιήσεως  τοΰ  Συντάγματος  και 
διενεργείας  δημοψηφίσματος».  Τά  κατ’  έξουσιοδό- 
τησιν  ταύτης  έκδοθέντα  Νομοθετικά  Διατάγματα, 
Προεδρικά  Διατάγματα  καί  Πράξεις  τοΰ  Υπουρ¬ 
γικού  Συμβουλίου  διατηρούν  τήν  ΐσχύν  των  καί  δεν 
χρήζουν  οίασδήποτε  κυρώσεως. 

3.  Αί  κατά  τήν  θέσιν  έν  ϊσχύι  τοΰ  παρόντος 
υφιστάμεναι  έξουσιοδοτήσεις  προς  εκδοσιν  βασιλι¬ 
κών  διαταγμάτων  λογίζονται  ϊσχυραί  προς  έκδο- 
σιν,  από  1ης  Ιουνίου  1973  καί  έφεξής,  προεδρικών 
διαταγμάτων. 

’Άρθρον  30. 

Αι  πρώται  άπό  τής  ισχύος  τοΰ  παρόντος  βου- 
λευτικαί  έκλογαί,  ώς  καί  αί  άμέσως  έπόμεναι, 
θα  διενεργηθοΰν  έπί  τή  βάσει  νομοθετικού  δια- 

τάγματος  έκδοθησομένου  κατά  τδ  άρθρον  29 
παρ.  1.  Αί  πρώτα:,  έκλογαί  θά  διεξαχθοΰν  υπό 
κυβερνήσεως  προβλεπομένης  υπό  των  έδαφίων 
β'  ή  γ'  της  παραγράφου  2  του  άρθρου  27. 

’Άρθρον  31. 

1.  Τά  μέλη  της  οικογένειας  ή  όποια  έβασί- 
λευσεν  έν  Έλλάδι  δεν  δύναται  νά  έκλεγοΰν  η  νά 
διορισθοΰν  βουλευταί,  μέλη  τής  Κυβερνήσεως  ή 
υφυπουργοί. 

2.  Διά  νόμου  έφ’  άπαξ  έκδιδομένου  ορίζεται, 
κατά  παρέκκλισιν  των  διατάξεων  του  άρθρου 
21  του  Συντάγματος,  ή  άπαλλοτριουμένη  ακί¬ 
νητος  καί  κινητή  περιουσία  του  εκπτώτου  βασι- 
λέως  καί  μελών  τής  οικογένειας  ή  οποία  έβασί- 
λευσεν  έν  Έλλάδι.  Διά  του  ώς  άνω  νόμου,  διά 
τής  δημοσιεύσεως  του  οποίου  κηρύσσεται  καί 
συνάμα  συντελεΐται  ύπέρ  τοϋ  Δημοσίου  ή 
άπαλλοτρίωσις,  ορίζονται  ρητώς  τό  ποσόν  τής 
άποζημιώσεως,  ό  χρόνος  καί  ό  τρόπος  καταβο¬ 
λής  ταύτης,  τά  δικαιοΰχα  πρόσωπα  καί  τά  τής 
χρήσεως  ή  διαθέσεως  τών  καθ’  έκαστον  έκ  τών 
άπαλλοτριουμένων  πραγμάτων. 

’Άρθρον  32. 

1.  Αί  δυνάμει  τοϋ  άρθρ.  138  τοϋ  Συντάγματος 
τής  15  Νοεμβρίου  1968  τελοΰσαι  έν  άναστολή 
διατάξεις  αύτοΰ  τών  άρθρων  12,  14  παρ.  1  έ'ως 
3,  111  καί  112,  ώς  καί  αί  άντίστοιχοι  προς  τό 
άρθρον  25  παρ.  2  καί  3  αύτοΰ  διατάξεις  τοϋ  άρ¬ 
θρου  13  παρ.  2  τοϋ  παρόντος,  τίθενται  έν  έφαρ- 
μογή  άμα  τή  ένάρξει  τής  ισχύος  τοϋ  παρόντος 
Ψηφίσματος. 

2.  Αί  διατάξεις  τών  άρθρων  58  παρ.  1  καί  2, 
60  καί  121  παρ.  2  τοϋ  Συντάγματος  τής  15  Νοεμ¬ 
βρίου  1968  τίθενται  αύτοδικαίως  έν  ίσχύι  άμα  τή 
συγκροτήσει  καί  ένάρξει  τής  λειτουργίας  τοϋ  Συν¬ 
ταγματικού  Δικαστηρίου.  'Η  έκλογή  δημοτικών 
καί  κοινοτικών  άρχών  θέλει  πραγματοποιηθή  τό 
βραδύτερον  μέχρι  31ης  Δεκεμβρίου  1974. 

3.  Ό  Πρόεδρος  τής  Δημοκρατίας  δύναται, 
μέχρις  ένάρξεως  τής  λειτουργίας  τής  Βουλής, 
νά  έκδίδη,  έφ’  όσον  συντρέχουν  αί  προς  τοΰτο 


προϋποθέσεις,  τό  κατά  τό  άρθρον  13  προεδρικόν 
διάταγμα,  έπί  τή  προτάσει  τοϋ  'Τπουργικοϋ 
Συμβουλίου  άνευ  έτέρας  τίνος  διατυπώσεως. 

VII.  ΚΑΤΑΡΓΟΤΜΕΝΑΙ  ΔΙΑΤΑΞΕΙΣ 
’Άρθρον  33. 

Άπό  τής  ισχύος  τοϋ  παρόντος  καταργοΰνται 
αί  διατάξεις  τών  άρθρων  2  παρ.  1,  3,  25,  30  έως 
καί  41,  42,  43  παρ.  1,  47,  49,  56  παρ.  1,  57  παρ. 
1  καί  4,  66,  75  παρ.  1  καί  2,  88  παο.  1,  89  παρ. 
1,  128,  129  παρ.  2,  134,  135,  136  παρ.  4,  137 
καί  138  τοϋ  Συντάγματος  τής  15  Νοεμβρίου 
1968. 

Άρθρον  34. 

'Η  ισχύς  τοϋ  παρόντος  Ψηφίσματος  άρχεται 
άπό  τής  δημοσιεύσεως  αύτοΰ  εις  την  Εφημερίδα 
τής  Κυβερνήσεως». 

Έν  Λύήναις  τί,  19  Αύγούϊτου  1973 

Ο  ΠΡΟΕΔΡΟΣ  ΤΗΣ  ΔΗΜΟΚΡΑΤΙΑΣ 

ΓΕΩΡΓΙΟΣ  X.  ΠΑΠΑΔΟΠΟΥΛΟΣ 

ΤΟ  ΥΠΟΥΡΓΙΚΟΝ  ΣΥΜΒΟΥΛΙΩΝ 
Ο  ΠΡΩΘΥΠΟΥΡΓΟΣ 

ΓΕΩΡΓΙΟΣ  X.  ΠΑΠΑΔΟΠΟΥΛΟΣ 

ΟΙ  ΑΝΤΙΠΡΟΕΔΡΟΙ 

ΣΤΥΛΙΑΝΟΣ  ΠΑΤΤΑΚΟΣ 
ΝΙΚΟΛΑΟΣ  ΜΑΚΑΡΕΖΟΣ 

ΤΑ  ΜΕΛΗ 

ΚΩΝΣΤ.  ΠΑΠΑΔΟΠΟΥΛΟΣ,  ΙΩΑΝ.  ΑΓΑΘΑΓΓΕΛΟΥ,  ΦΑΙ¬ 
ΔΩΝ  ΑΝΝΙΝΟΣ  -  ΚΑΒΛΛΙΕΡΑΊΌΣ,,  ΝΙΚ.  ΕΦΕΣΙΟΣ, 
ΚΩΝΣΤ.  ΚΑΓΤΔΑΣ,  ΙΩΑΝ.  ΚΟΤΑΙΙΣ,  ΚΩΝΣΤ.  ΠΑΝΛ- 
ΓΙΩΤΑΚΙΙΣ,  ΝΙΚ.  ΓΚΑΝΤΩΝΑΣ,,  ΙΩΑΝ.  ΛΑΔΑΣ, 
ΚΩΝΣΤ.  Π Α II ΑΔΗΜΗΤΓΙΟΤ,  ΟΡΕΣΤ.  ΓΙΑΚΑΣ,  ΒΑΣ. 
ΤΣιΟΤΜΠΑΣ. 

01  ΥΦΥΠΟΥΡΓΟΙ 

ΒΤΡ.  ΣΤΑΜΑΤΟΓΙΟΎΛΟΣ,  ΣΠΤΡ.  ΚΑΤΣΩΤΑΣ,  ΔΙΟΜ.  ΑΓ¬ 
ΓΕΛΟ  Π  ΟΧΛΟΣ;,  ΗΛ.  Μ  Π  ΑΛΟΙΙ  ΟΧΛΟΣ,  ΑΛΕΞ.  ΧΑΤΖΗ- 
ΠΕΤΡΟΣ,  ΚΩΝΣΤ.  ΜΙΧΑΛΟΠ  ΟΧΛΟΣ,  ΣΤΤΛ.  ΣΚΑΝ¬ 
ΔΑΛΗΣ,  ΙΩΑΝ.  ΑΝΑΣΤΑΣΟΠΟΤΛΟΣ,  ΛΝΤ.  ΛΕΚΑΣ, 
ΧΡ.  ΜΙΧΑΛΟΣ,  ΓΕΩΡΓ.  ΓΕΩΡΓΑΛΑΣ,  ΠΕΤΡ.  ΚΩΤΣΕ- 
ΛΗΣ,  ΚΩΝΣΤ.  ΜΠΡΑΒΟΣ,  ΠΑΝΑΓ.  ΠΑΙΊ ΑΠ ΑΝΑΓΙΩ. 
’ΓΟΧ,  ΑΝΤΩΝ.  ΧΩΡΙΑΤΟΠΟΧΛΟΣ,  ΚΛΕΑΝΘ.  ΔΑΜΙΑ¬ 
ΝΟΣ,  ΜΙΧ.  ΜΠΑΛΟΠΟΤΛΟΣ,  ΑΡΙΣΤ.  ΔΗΜΟΠΟΧΛΟΣ, 
ΚΩΝΣΤ.  ΑΣΛΑΝΙΔΗΣ,  ΑΘΑΝ.  ΣΤΕΡΓΙΟΠΟΧΛΟΣ,  ΙΩΑΝ. 
ΑΛΕΞΙΟΥ,  ΜΙΧ.  ΠΑΠΑΔΟΓΙΑΝΝΗΣ. 


1658 


ΕΦΗΜΕΡΙΣ  ΤΗΣ  ΚΎΒΕΡΝΗΣΕΟΣ  (ΤΕΥΧΟΣ  ΠΡΩΤΟΝ) 


Η  ΥΠΗΡΕΣΙΑ  ΤΟΥ  ΕΘΝΙΚΟΥ  ΤΥΠΟΓΡΑΦΕΙΟΥ 


ΓΝΩΣΤΟΠΟΙΕΙ  ΟΤΙ 
ή  τιμή  των 

τη  Έφημερίδι 

Α.'  ΕΤΗΣΙΑΙ  ΣΥΝΔΡΟΜΑΙ 


μημοτπκώς  πωλουμένων  φύλλων  οώτής 


1.  Διά  τό  Τεύχος 

2.  »  »  » 

3.  »  »  » 

4.  »  »  » 

5.  »  »  » 


Α'  .... 
Β'  .... 
Γ'  .... 
Δ'  .... 
Πράξεις 


Δραχ. 


Νομικών  Προσώπων 

Δ.Δ.  κ.λ,π . 

6.  »  »  Παράρτημα  . 

7.  »  »  Δελτίον ’Ανωνύμων  "Εταιρειών  κ.λ.π.  . 

8.  »  »  Δελτίον  Εμπορικής  και  Βιομηχανικής 

Ιδιοκτησίας . 

9.  ΔΓ  άπαντα  τά  τεύχη,  τό  Παράρτημα  καί  τά 

Δελτία  . 

Οΐ  Δήμοι  καί  αί  Κοινότητες  τού  Κράτους  κατα- 
βάλλουσι  τό  ήμισυ  τών  άνωτέρω  συνδρομών. 


400 

400 

300 

700 

300 

200 

1.500 

200 

3.500 


Υπέρ  τού  Ταμείου  “Αλληλοβοήθειας  Προσωπι¬ 
κού  τού  Εθνικού  Τυπογραφείου  (ΤΑΠΕΤ)  Ανα¬ 
λογούν  τά  έξής  ποσά : 


» 

» 

> 

» 


» 

» 

» 

> 


1.  Διά  τά  Τεύχος  Α'  . 

Β'  . 

Γ  . 

Δ'  . 

Πράξεις  Νομικών  Προσώπων 

Δημ.  Δικαίου  κ.λ.π.  . 

Παράρτημα  . 

Δελτίον  Ανωνύμων  Εταιρειών . 

Δελτίον  ’Εμπ.  καί  Βιομ.  Ιδιοκτησίας  . . 
9.  ΔΓ  Απαντα  τά  τ^ιχη  . 

ΦΥΛΛΩΝ 


Δραχ. 


20 

20 

15 

35 

15 

10 

75 

10 

175 


Β.'  ΤΙΜΗ 

Εκαστον  φύλλον,  μέχρ.ς  8  σελίδων,  τιμΑται  δραχ.  2,  Από  9  ίως  40  «λ.  δραχ.  5,^*πά  «  10'  81  ^ 


καί  άνω  ή  τιμή  πωλήσεως  έκάστου  φύλλου  προσαυξάνεται  κατά  δραχ.  10  άνά  80  σελίδας. 

Γ.'  ΤΕΛΗ  ΔΗΜΟΣΙΕΥΣΕΩΝ 

12.  Τών  Αποφάσεων  τής  Επιτροπής  τού  Χρημα¬ 
τιστηρίου  περί  εισαγωγής  χρεωγράφων 
είς  τό  Χρηματιστήριά/  πώς  δκτπραγμά- 


I.  Είς  τό  Δελτίον  Ανωνύμων  "Εταιρειών  καί 
"Εταιρειών  Περιωρισμένης  Εύθύνης : 

Α.'  Δημοσιεύματα  Ανωνύμων  "Εταιρειών 

1.  Τών  δικαστικών  πράξεων . Δραχ. 

2.  Τών  καταστατικών  Ανωνύμων  Εταιρειών  . .  » 

3.  Τών  τροποποιήσεων  τών  καταστατικών  τών 

Ανωνύμων  Εταιρειών .  » 

4.  Τών  Ανακοινώσεων  καί  προσκλήσεων  είς 

γενικός  συνελεύσεις,  τών  κατά  τό  άρ- 
θρον  32  τού  Ν.  3221/24  γνωστοποιήσεων, 
ώς  καί  τών  άνακοινώσεων  τών  προβλε- 
ττομένων  ύπό  τού  άρθρου  59  παρ.  3  τού 
Ν.Δ.  400/70  περί  Αλλοδαπών  "Ασφαλι¬ 
στικών  Εταιρειών  .  * 

5  Τών  ανακοινώσεων  τών  ύπό  διάλυσιν  Ανω¬ 
νύμων  Εταιρειών,  κατά  τό  Β.Δ.  20/5/1939.  » 

6.  Τών  ισολογισμών  τών  Ανωνύμων  "Εταιρειών.  » 

7.  Τών  σννοπτικών  μηνιαίων  καταστάσεων  τών 

Τραπεζικών  Εταιρειών  .  » 

8.  Τών  Αποφάσεων  περί  έγκρίσεως  τιμολογίων 

τών  Ασφαλιστικών  "Εταιρειών  .  » 

9.  Τών  υπουργικών  Αποφάσεων  περί  παροχής 

άδ-ίσς  έπεκτάσεως  τών  έργασιών  Ασφα¬ 
λιστικών  Εταιρειών,  ώς  καί  τών  έκθέσεων 
περιουσιακών  στοιχείων  .  » 

10.  Τών  περί  παροχής  πληρεξουσιάτητος  πρός 

άντιπροσώπευσιν  έν  "Ελλάδι  Αλλοδαπών 
Εταιρειών,  ώς  καί  τών  Αποφάσεων  περί 
μεταβιβάσεως  τού  χαρτοφυλακίου  Ασφα¬ 
λιστικών  "Εταιρειών  κατά  τό  άρθρον  59 
παρ.  1  τοΰ  Ν.Δ.  400/70  .  » 

11.  Τών  Αποφάσεων  περί  συγχωνεύσεως  Ανω¬ 

νύμων  "Εταιρειών .  > 

5.000 

1.000 


500 

100 

2.000 

500 

300 


2.000 


1.000 


5.000 


τευσιν,  συμφΑκκος  πρός  τας  διατάξεις  τού 
Αρθρου  2  παρ.  3  Α.Ν.  148/67 . Δραχ. 

13.  Τών  Αποφάσεων  τής  Επιτροπής  κεφαλαιαγεν 
ράς  περί  διαγραφής  χρεωγράφων  1κ  τού 
Χρηματιστηρίου,  συμφώνως  πράς  τΑς 
διατάξεις  του  Αρθρου  2  παρ.  4  Α.Ν.  148/ 

1967  .  * 

Β.'  Δημοσιεύματα  "Εταιρκιών  Πκριωρισμένης  Εύθύνης 


500 


500 


500 

200 

100 

500 


500 


1.  Τών  καταστατικών  . Δραχ. 

2.  Τών  τροποποιήσεων  τών  καταστατικών .  > 

3.  Τών  Ανακοινώσεων  καί  προσκλήσεων .  » 

4.  Τών  Ισολογισμών .  * 

5.  Τών  έκθέσεων  έκτιμήσεως  περιουσιακών  στοι¬ 

χείων  . . .  * 

Γ.'  Δημοσιεύματα  ’Αλληλασφαλιστιχών  Συν¬ 
εταιρισμών  —  'Αλληλασφαλιστιχών  Ταμείων 

1.  Τών  Υπουργικών  Αποφάσεων  περί  χορηγή- 

σεοος  άδείας  λειτουργίας  ’Αλληλασφαλιση- 
κών  Συνεταιρισμών-  ’Αλληλασφαλιστικών 
Ταμείων .  * 

2.  Τών  Ισολογισμών  τών  ’ΑλληλοκτφοΑισηκών 

Συν/σμών  -  "Αλληλασφαλισηκών  Ταμείων 
Ος  κή  τών  Φιλανθρεναπβν  Σωματείω*  » 

II.  Είς  τό  Δ'  ΤεΟχος  καί  Παράρτημα 

1.  Τών  δικαστικών  πράξεων,  προσκλήσεων  καί 

λοιπών  δημοσιεύσεων  .  * 

2.  Τών  Αδειών  πωλήσεως  Ιαματικών  ύδάτων  . .  » 

Τά  ύπέρ  τού  Ταμείου  Αλληλοβοήθειας  Προσωπικού 

Τυπογραφείου  (ΤΑΠΕΤ)  καταβλητέσν  ποσοστάν  έπί  τών  τελώ 
δημοσιεύσεων  έν  τώ  Δελτίφ  Ανωνύμων  “Εταιρειών  κοί  Εταιοειω 
Περιωρισμένης  Εύθύνης  έν  γένη  Λρίσθη  είς  5  %■ 


500 


500 


200 
500 
Εθνικού 
ι  τελών 
"Εταιρειών 


Δ.'  ΚΑΤΑΒΟΛΗ  ΣΥΝΔΡΟΜΩΝ  -  ΤΕΛΩΝ  ΔΗΜΟΣΙΕΥΣΕΩΝ  ΚΑΙ  ΠΟΣΟΣΤΩΝ  Τ.Α.Π.Ε.Τ. 

1.  Αί  σύνδρομα!  τού  έσωτερικού  καί  τά  τέλη  δημοσιεύσεων  προκαταβάλλονται  είς  τά  Δημόσια  Ταμεία  έναντι  Αποδεικτικού  είσ- 
πράξεως,  άπερ,  μερίμνη  τού  έυδιαφερομένου,  άττοστέλλεται  είς  τήν  Υπηρεσίαν  τού  Εθνικού  Τυπογραφείου. 

2.  Αί  συνδοομώ  τοΰ  εξωτερικού  δύνανται  ν’  άποστέλλωνται  καί  είς  άνάλογον  συνάλλαγμα  δΓ  έπτταγής  έπ’  όνόμαη  τού  Διευ- 
θυντοΰ  τοΰ  Εθνικού  Τυπογραφείου. 

Άθήναις 
Ταμεία,  άπερ 

_ _ _ _ _ _ _  καί  178048/ 

5321/31  -7.65  (ΠΟΝΕΟ  139)  έγκυκλίων  διαταγών  τοΰ  Γενικού  Λογιστηρίου  τοΰ  Κράτους.  ΈτΑ  συνδρομών  έξωτερικου  άποστελλο- 
μένων  δΓ  έπιτσγών,  συναποστέλλεται  διά  τών  έπιταγών  καί  τό  ύπέρ  τού  ΤΑΠΕΤ  ποσοστόν. 

Ο  ΠΡΟ- ΤΕΤΑΜΕΝΟΣ  ΤΗΣ  ΥΠΗΡΕΣΙΑΣ  Ε.Τ. 

Θ.  ΚΩΣΤΟΜΗΤΣΟΠΟΥΛΟΣ 


ΕΚ  ΤΟΥ  ΕΟ 


Υ  ΤΥΠΟΓΡΑΦΕ*·* 


